stanford-oval/wikipedia huggingface dataset:
เอนรีโก โตเซลลี

เอนรีโก โตเซลลี, เคานต์สวามีแห่งมอนตีโนโซ (Enrico Toselli) เป็นนักเปียโนและนักแต่งเพลงจากเมืองฟลอเรนซ์ ประเทศอิตาลี  มีผลงานการเขียนโอเปเรตตา เรื่อง La cattiva Francesca (1912) และ La principessa bizzarra (1913)  และ เซเรเนด 'Rimpianto' โอปุสที่ 6 หมายเลข 1  ที่ได้รับความนิยมเป็นอย่างสูง
นอกเหนือจากความสามารถในการแต่งเพลง โตเซลลียังเป็นที่รู้จักในฐานะสวามีคนที่สองของ อาร์คดัชเชสหลุยส์แห่งทัสกานี (หลุยส์แห่งทัสกานีทรงอภิเษกครั้งแรกกับ เจ้าชายเฟรเดริก ออกุสตุส แห่งแซกโซนี ซึ่งต่อมาทรงเป็นพระมหากษัตริย์แซกซอนพระองค์สุดท้าย  ก่อนทรงหย่าในปี ค.ศ. 1903 ทรงดำรงพระอิสริยยศเป็น อาร์คดัชเชสแห่งออสเตรีย) โตเซลลีสมรสกับอาร์คดัชเชสหลุยส์แห่งทัสกานีระหว่างปี ค.ศ. 1907 ถึง ค.ศ. 1912 มีบุตรด้วยกัน 1 คน และได้เขียนหนังสือบันทึกความทรงจำ ชื่อว่า "Mari d’altesse: 4 ans de mariage avec Louise de Toscane, ex-princesse de Saxe"
แหล่งข้อมูลอื่น

GuildMusic.com
โน้ตเพลงเสรีของ Enrico Toselli ที่โครงการห้องสมุดดนตรีนานาชาติ (IMSLP)
เหตุรถประสานงาในปาปัวนิวกินี พ.ศ. 2553

| --- | --- |
  จังหวัดโมโรบีในประเทศปาปัวนิวกินี สถานที่เกิดเหตุ
รายละเอียด
วันเวลา: 14 มกราคม พ.ศ. 2553
สถานที่:  130 กิโลเมตรจากอำเภอแล จังหวัดโมโรบี ประเทศปาปัวนิวกินี
สถิติ
จำนวนผู้ตาย: มากกว่า 40 คน
จำนวนผู้บาดเจ็บ: สรุปไม่ได้
เหตุการณ์รถประสานงาในปาปัวนิวกินี พ.ศ. 2553 เป็นเหตุการณ์ในประเทศปาปัวนิวกินีที่รถโดยสารสาธารณะประจำทางหลวงหมายเลข 3 ประสานงากับกับรถบรรทุกสาธารณะสำหรับรับส่งบุคคล เมื่อวันที่ 14 มกราคม พ.ศ. 2553 ณ 130 กิโลเมตรจากอำเภอแล (Lae) จังหวัดโมโรบี (Morobe Province) ส่งผลให้มีผู้เสียชีวิตอย่างน้อย 40 คน และจัดเป็นอุบัติเหตุบนท้องถนนที่ร้ายแรงที่สุดสำหรับประเทศปาปัวนิวกินี  และได้ชื่อว่าเป็น "วันอันเศร้าสลุดที่สุดวันหนึ่งในประวัติศาสตร์การจราจร" อันเกิดขึ้นแก่ประเทศ "แร้นแค้น" ประเทศนี้
 อย่างไรก็ดี ด้วยเหตุที่หน่วยกู้ภัยท้องถิ่นและห้องดับจิตไม่เพียงพอรับมือกับสถานการณ์ คาดว่าจะมีรายงานยอดผู้เสียชีวิตจะมากขึ้น
การประสานงา

ความจริงแล้ว รถโดยสารทั้งสองลำจุคนได้เพียงยี่สิบห้าคนเท่านั้น แต่ในเหตุการณ์นี้ รถทั้งสองบรรจุคนเพียบเกินอัตรา และมีรายงานว่าต่างแล่นมาในอาการอันฉวัดเฉวียนและน่าหวาดเสียว ด้วยความเร็วหนึ่งร้อยกิโลเมตรต่อชั่วโมง จนมาเจอถนนเป็นหลุมเป็นบ่อ เสียหลัก พุ่งเข้าชนกันอย่างเลี่ยงมิได้ ร่างผู้โดยสารถูกเหวี่ยงจากรถผ่านหน้าต่างและข้ามถนนสายหนึ่งไปอีกสายหนึ่ง บางรายนอนจมอยู่ในน้ำมัน ขณะที่บางรายตกอยู่ใกล้เชื้อเพลิง ผู้เห็นเหตุการณ์เห็นศีรษะ แขน ขา คอ ที่ขาดจากกัน เจ้าหน้าที่ตำรวจท้องที่นายหนึ่งให้สัมภาษณ์แก่หนังสือพิมพ์วอชิงตันโพสต์ (Washington Post) ว่า "อุบัติเหตุครั้งนี้เกิดขึ้นเพราะคนขับพยายามประคองตัวผ่านหลุมบ่อบนถนน แต่กลับประสานงากัน"
ราษฎรใกล้เคียงรุดเข้าช่วยเหลือผู้ประสบเหตุ และกล่าวด้วยว่าพวกเขาไม่เคยพบเจอเหตุการณ์ "นองเลือดและน่าสะพรึงกลัว" เช่นนี้มาก่อน ผู้บาดเจ็บหลายรายตายคาที่ในทันที มีแปดคนนอนเจ็บสาหัส ก่อนหน่วยกู้ภัยจะเข้าถึงท้องที่ และนำพาผู้บาดเจ็บอย่างน้อยสิบแปดคนเข้ารับการรักษาโดยด่วน แปดรายในจำนวนนี้ต้องอยู่แผนกผู้ป่วยหนักซึ่งไม่คาดว่าจะรอดชีวิต
กีเดียน แจ็ก (Gideon Jack) ผู้โดยสารรายหนึ่ง วัยยี่สิบสองปี ให้สัมภาษณ์ภายหลังว่า เขางีบอยู่ในรถ พอตื่นขึ้นมาก็พบว่าร่างของเขาโชกเลือดเสียแล้ว และรายรอบเขาก็เต็มไปด้วยศพเปลือยเปล่าเต็มคันรถ สื่อมวลชนในประเทศปาปัวนิวกินีนำเสนอภาพซึ่งสำนักข่าวเอบีซีแห่งประเทศออสเตรเลียพรรณนาว่าเป็น "ภาพอันน่าตื่นกลัวของศพที่ห้อยอยู่กับซากรถอันพักยับเยิน"
สภาพรถนั้น สื่อมวลชนของประเทศออสเตรเลียรายงานว่า "เหลวแหลกไม่มีชิ้นดี" หน่วยกู้ภัยนำผู้บาดเจ็บอัดกันเต็มรถส่งไปยังโรงพยาบาลอังโก (Angau Hospital) ในอำเภอแล ตามมาด้วยญาติสนิทมิตรสหายของผู้บาดเจ็บเพื่อตรวจดูคนของตน ด้วยเหตุที่หน่วยกู้ภัยท้องถิ่นและห้องดับจิตไม่เพียงพอรับมือกับการสถานการณ์ จึงมีการร้องขอบริจาคตู้แช่ศพด้วย
การตอบสนอง

จีออสซี ลาบี (Giossi Labi) ผู้ช่วยผู้บัญชาการตำรวจปาปัวนิวกินี บรรยายสถานการณ์ว่าเป็น "วันอันเศร้าสลุดที่สุดวันหนึ่งในประวัติศาสตร์การจราจร" และตำหนิการขับรถอันน่าหวาดเสียวเพราะโลภเห็นแก่รายได้เช่นนั้น
พีเทอร์ กินเนส (Peter Guinness) จเรตำรวจ กล่าวเสริมว่า "ทางหลวงบ้านเราล้วนแต่หลุมแต่บ่อ บางที่ยิ่งแล้วใหญ่ อย่างกับหลุมภูเขาไฟ"
โคนิ อิกวน (Koni Iguan) สมาชิกรัฐสภาปาปัวนิวกินี กล่าวอีกว่า "มันเป็นอุบัติเหตุอันเขย่าขวัญที่สุดที่ผมเคยเห็นมา" และ "นี่เป็นเหตุการณ์นองเลือดอันน่าวิตกที่สุดที่เกิดมาบนทางหลวง"
ดูเพิ่ม

ภาพศพผู้โดยสารห้อยติดอยู่กับซากรถ
เบลนเดอร์ (ซอฟต์แวร์)

บทความนี้เกี่ยวกับซอฟต์แวร์กราฟิกสามมิติ สำหรับเครื่องใช้ในครัวและห้องปฏิบัติการ ดูที่ เครื่องปั่น
| --- | --- |

Blender 2.79b
นักพัฒนา: Blender Foundation

รุ่นเสถียร: 2.93.4    / 1 กันยายน พ.ศ. 2564 (2021-09-01); 1118 วันก่อน
 
ที่เก็บข้อมูล:  projects.blender.org/blender/blender.git  
ภาษาที่เขียน: C (เป็นหลัก) C++ และ Python
ระบบปฏิบัติการ: ทำงานได้หลายระบบ เช่น Windows, Linux, OS X, BSD
ประเภท: คอมพิวเตอร์กราฟิกส์สามมิติ
สัญญาอนุญาต: GPL
เว็บไซต์: www.blender.org
เบลนเดอร์ เป็นซอฟต์แวร์เสรี สำหรับงานคอมพิวเตอร์กราฟิกสามมิติ สามารถใช้สร้าง โมเดลสามมิติ, คลี่ UV , ทำพื้นผิว (Texture), จัดการการเคลื่อนไหวแบบใช้กระดูก, จำลองการไหลของน้ำ, จำลองผิวหนัง, คอมพิวเตอร์แอนิเมชัน, เร็นเดอร์, พาทิเคิล, การจำลองด้วยคอมพิวเตอร์อื่นๆ, การตัดต่อและตบแต่งวีดิทัศน์และภาพผ่านระบบ คอมโพสิต, และยังใช้สร้างแอปพลิเคชันแบบสามมิติได้อีกด้วย เบลนเดอร์ทำงานได้บนหลายระบบปฏิบัติการ, เช่น Microsoft Windows, Mac OS X, GNU/Linux, IRIX, Solaris, NetBSD, FreeBSD, OpenBSD และมีการพอร์ตอย่างไม่เป็นทางการไปยังระบบ BeOS, SkyOS, AmigaOS, MorphOS และ Pocket PC เบลนเดอร์มีคุณลักษณะทัดเทียมกับโปรแกรมสามมิติระดับสูงอื่น ๆ เช่น Softimage|XSI, Cinema 4D, 3 ดีเอสแมกซ์, Lightwave และ Maya โดยมีคุณลักษณะสำคัญเช่นการจำลองกองวัตถุล้มกระทบ, การกระทบกันระหว่าง ของไหล, ผ้าถูกลมพัดพริ้ว และโครงสร้างยืดหยุ่นต่างๆ, มีระบบ modifier แบบเป็นชั้นสำหรับปรับโมเดล, ระบบจัดการภาพเคลื่อนไหวคุณภาพสูง, ระบบจัดการวัสดุและการคอมโพสิตแบบ Node และรองรับ ภาษาไพทอน สำหรับเขียนสคริป Blender ต้องการ OpenGL ในการทำงาน ในปี พ.ศ. 2550 เบลนเดอร์เป็นซอฟต์แวร์แอนิเมชันสามมิติที่ถูกติดตั้งมากที่สุดในโลก
ประวัติ

เบลนเดอร์ถูกพัฒนาขึ้นเพื่อใช้ภายในสตูดิโอแอนิเมชัน NeoGeo และ Not a Number Technologies (NaN) ในประเทศฮอลแลนด์ โดย Ton Roosendaal ซึ่งเคยเขียนโปรแกรมจำลองภาพโดยการคำนวณทิศทางแสงบนเครื่อง Amiga ในปี 1989 โดยชื่อ "เบลนเดอร์" ได้รับแรงบันดาลใจมาจากเพลงของ Yellow จาก album Baby
Roosendaal ก่อตั้ง NaN ขึ้นเมื่อเดือนมิถุนายนปี พ.ศ. 2541 ขึ้นเพื่อพัฒนาและเผยแพร่โปรแกรมเบลนเดอร์ โดยในระยะแรกเบลนเดอร์เป็นแชร์แวร์จนกระทั่ง NaN เลิกกิจการในปี พ.ศ. 2545
กลุ่มผู้ถือหุ้นตกลงจะขายสิทธิ์ในการจัดการสัญญาอนุญาต Blender ให้เป็นแบบ GPL ในราคา €100,000 ในขณะนั้น (พ.ศ. 2545) และหลังจากที่ Roosendall ได้เริ่มระดมทุนจากการรับบริจาคระยะหนึ่ง ก็ได้ประกาศว่าวันที่ 7 เดือนพฤศจิกายนพ.ศ. 2545 ว่าได้รับเงินบริจาคเพียงพอ และเบลนเดอร์ก็กลายเป็นซอฟต์แวร์เสรีและได้รับการพัฒนาต่อมาจนถึงปัจจุบันภายใต้การดูแลของ Blender Foundation
ในระยะแรก Blender Foundation ได้สงวนสิทธิ์ที่จะใช้ Dual-License (การใช้สัญญาอนุญาตแบบคู่ขนานคืออาจทำสัญญากับบางนิติบุคคลด้วยสัญญาที่ไม่ถูกบังคับโดยข้อกำหนดของ GPL) แต่ทางเลือกนี้ไม่ได้ถูกใช้กระทั่งยกเลิกไปในปีพ.ศ. 2548 ปัจจุบัน Blender จึงอยู่ใต้สัญญาแบบ GPL เท่านั้น
คุณลักษณะ

Blender เป็นโปรแกรมที่มีขนาดไฟล์ที่เล็ก (ประมาณ 40MB หรือเล็กกว่าหากเลือกเฉพาะส่วน) ทำงานได้โดยไม่ต้องอินสตอล สามารถใส่ในแฟลชไดรฟ์ขนาดเล็กได้ สามารถทำงานได้บนระบบปฏิบัติการหลายรูปแบบ มีความสามารถในการทำคาแรคเตอร์และโมเดล ได้ใกล้เคียงหรือแม้แต่สูงกว่าโปรแกรม 3 มิติระดับสูงอื่น ๆ ในหลายกรณี
รองรับโครงสร้างพื้นฐานเรขาคณิตและการปฏิบัติการหลายอย่าง ได้แก่โมเดล โพลีกอน, ซับดิวิชันเซอร์เฟซ, เส้นโค้งเบซีเย, พื้นผิว NURBS, เมตาบอล, ประติมากรรมดิจิทัล และ ฟอนต์
รองรับการนำเข้าไฟล์จากโปรแกรมอื่น ๆ เช่น Wavefront OBJ, Wings 3D, 3 ดีเอสแมกซ์, LightWave3D, COLLADA และอื่น ๆ
มีเครื่องมือสำหรับทำแอนิเมชัน เช่น Armature (กระดูก), constraints, lattice deformation, mesh deform (harmonic coordinate), shape keys, keyframes, timeline, non-linear animation, constraints, vertex weighting, ข้อต่อแบบ dual quaternion, ระบบ particles, ระบบจำลองฟิสิกส์ Bullet (Software) ของไหล ไฟ, ระบบขน ระบบแปรงสำหรับแปรงทิศทางขน ฯลฯ
มีเครื่องมือสำหรับใช้ตัดต่อและตกแต่งวิดีโอในตัว
มีเอนจินสำหรับเร็นเดอร์ภายในโปรแกรมที่มีประสิทธิภาพสูงโดยมีคุณลักษณะสำคัญเช่น DoF, Subsurface Scattering, Volumetric Rendering และรองรับโปรแกรมภายนอกสำหรับการเร็นเดอร์ที่มีความสามารถคำนวณแสงที่ซับซ้อนกว่าตัวเบลนเดอร์เอง (เช่นการคำนวณแบบ photon mapping และแบบ path tracing) ทั้งแบบที่เป็นซอฟต์แวร์เสรีเช่น YafRay และ LuxRender หรือซอฟต์แวร์กรรมสิทธิ์เช่น Indigo, Renderman, V-Ray
สามารถเขียนโปรแกรมเสริมการทำงานได้ด้วยภาษา ไพทอนสคริปต์
มีเกมเอนจินในตัว
ระบบแสดงผลแบบ GLSL เช่นสามารถจำลองเงาตกกระทบพื้นผิวได้ในตัว modeler เอง สามารถผสมผสานการทำงานแบบ multi texture ได้
แก้ไขภาพแบบแรสเตอร์ได้ในตัวโดยสามารถใช้ Node เพื่อจำลองการทำงานแบบ Layer
ระบบคลี่ UV แบบ ABF++ และ LSCM พร้อมระบบ Pin ปักหมุดเพื่อช่วยการคลี่แบบต่อเนื่อง การแสดงค่าความบิดเบี้ยว/ความตึงของหน้า UV
สามารถระบายสีบนพื้นผิว 3 มิติได้ทันที
รองรับ Tablet
สามารถนำไปแจกจ่ายหรือขายต่อได้โดยไม่ผิดกฎหมาย ตามสัญญาอนุญาตสาธารณะทั่วไปของกนู
คุณลักษณะ > ภาพแสดงคุณลักษณะ

ภาพชายแก่สร้างด้วยเครื่องมือทำ Digital Sculpting และระบบ Multi-Resolution (Multires)
การใช้ Node Editor จัดการวัสดุ (Material)
การใช้กระดูกควบคุมแบบจำลองสามมิติ
การใช้ Ambient Occlusion ในการเร็นเดอร์แบบ Ray Tracing ด้วย Yafray
สามารถจัดการโมเดลในโหมด GLSL ที่คำนวณแสงเงาตกกระทบได้แบบ Real-time
ภาพทำสำเร็จด้วย Blender
การ Bake Normal Map ข้ามโพลีกอน
ตัวอย่างการใช้งานเบลนเดอร์ในสื่อต่าง ๆ

Elephants Dream/Project Orange : ภาพยนตร์สั้น
Plumíferos : ภาพยนตร์
Big Buck Bunny/Project Peach : ภาพยนตร์สั้น
Yo Frankie!/Project Apricot : เกมคอมพิวเตอร์
แหล่งข้อมูลอื่น

เว็บไซต์อย่างเป็นทางการของซอฟต์แวร์เบลนเดอร์
วิกิไซต์อย่างเป็นทางการ, รวมเอกสารสำหรับผู้ใช้และพัฒนา
Blender ที่เว็บไซต์ Curlie
ลิงก์ไปยังเว็บไซต์เกี่ยวกับเบลนเดอร์
ภาพหน้าจอการทำงาน จาก Blender 2.4 แสดงการ composite เพื่อปรับแต่งผลของการ render ด้วย node editor
Suzanne โมเดลที่นิยมใช้ในการทดสอบวัสดุในเบลนเดอร์ ในลักษณะเดียวกับ Utah teapot
ภาพจาก Big Buck Bunny ภาพยนตร์ที่สร้างขึ้นด้วยเบลนเดอร์
เหตุโจมตีด้วยขีปนาวุธในฮรอซา

| เหตุโจมตีด้วยขีปนาวุธในฮรอซา |
| --- | --- |
เป็นส่วนหนึ่งของ การรุกรานยูเครนโดยรัสเซีย
ศพที่ได้รับการเคลื่อนย้ายออกจากซากปรักหักพัง
th อาคารร้านของชำ-ร้านกาแฟที่รัสเซียยิงขีปนาวุธสังหารประชากรเกือบหนึ่งในหกของหมู่บ้าน
สถานที่: ฮรอซา เขตกูปิยันสก์ แคว้นคาร์กิว ยูเครน
พิกัด: 49°40′18.1″N 37°12′27.5″E﻿ / ﻿49.671694°N 37.207639°E﻿ / 49.671694; 37.207639
วันที่: 5 ตุลาคม พ.ศ. 2566  13:15 น. (UTC+3)
ประเภท: การโจมตีด้วยขีปนาวุธ
อาวุธ: ขีปนาวุธทิ้งตัวพิสัยใกล้อิสคันเดียร์
ตาย: 52 คน
เจ็บ: 5 คน
ผู้ก่อเหตุ: กองทัพรัสเซีย
เมื่อวันที่ 5 ตุลาคม พ.ศ. 2566 เวลา 13:15 น. ระหว่างการรุกรานยูเครนโดยรัสเซีย กองทัพรัสเซียได้โจมตีร้านของชำและร้านกาแฟแห่งหนึ่งในหมู่บ้านฮรอซา แคว้นคาร์กิว ประเทศยูเครน ขณะเกิดเหตุชาวบ้านมารวมตัวกันอยู่ที่นั่นเพื่อประกอบพิธีไว้อาลัย เหตุโจมตีครั้งนี้ทำให้มีผู้เสียชีวิตอย่างน้อย 52 คนและบาดเจ็บอย่างน้อย 5 คน ในหมู่ผู้เสียชีวิตมีเด็กชายอายุ 6 ขวบคนหนึ่งรวมอยู่ด้วย ยูเครนระบุว่าอาวุธที่รัสเซียใช้ในการโจมตีคือขีปนาวุธทิ้งตัวอิสคันเดียร์
ร้านของชำและร้านกาแฟที่ซึ่งชาวบ้านมารวมตัวกันในขณะที่ถูกโจมตีนั้นกำลังจัดมื้ออาหารไว้อาลัยในฐานะส่วนหนึ่งของพิธีศพทหารยูเครนนายหนึ่งที่เสียชีวิตจากการต่อสู้เพื่อหยุดยั้งการรุกรานของรัสเซีย ดมือตรอ ชูแบนกอ อัยการท้องถิ่น กล่าวว่าภรรยาม่ายของทหาร ลูกชายซึ่งเป็นทหารเช่นกัน และลูกสะใภ้ของทหารต่างเสียชีวิตจากเหตุโจมตีครั้งนี้ด้วย
อีฮอร์ กลือแมนกอ รัฐมนตรีว่าการกระทรวงมหาดไทยยูเครน ระบุว่าหมู่บ้านฮรอซามีประชากร 330 คนก่อนเกิดเหตุโจมตี ฮรอซาถูกกองทัพรัสเซียยึดครองในช่วงแรกของการรุกรานยูเครนและได้รับการปลดปล่อยโดยกองทัพยูเครนระหว่างการรุกตอบโต้ที่แคว้นคาร์กิวในเดือนกันยายน พ.ศ. 2565 ออแลห์ ซือแญฮูบอว์ ผู้ว่าการแคว้นคาร์กิว ยืนยันว่าผู้เสียชีวิตทั้งหมดเป็นชาวบ้านฮรอซาและเหตุโจมตีทางอากาศครั้งนี้ส่งผลให้ประชากรของหมู่บ้านเสียชีวิตถึงร้อยละ 20
ปฏิกิริยา

วอลอดือมือร์ แซแลนสกึย ประธานาธิบดียูเครน เรียกเหตุโจมตีดังกล่าวว่า "เป็นการก่อการร้ายโดยเจตนาอย่างสิ้นเชิง" และกล่าวโทษรัสเซียว่า "ก่อการรุกรานเพื่อฆ่าล้างเผ่าพันธุ์" เขายังกล่าวด้วยว่าเหตุโจมตีดังกล่าว "ไม่อาจเรียกได้ว่าเป็นการกระทำของสัตว์เดรัจฉานด้วยซ้ำ เพราะจะเป็นการดูถูกสัตว์เดรัจฉาน" และ "ใครกันที่สามารถยิงขีปนาวุธใส่ชาวบ้านได้? ใคร? มีแต่พวกเลวบริสุทธิ์เท่านั้นแหละ"
ออแลห์ ซือแญฮูบอว์ ผู้ว่าการแคว้นคาร์กิว กล่าวว่าเหตุโจมตีครั้งนี้เป็นหนึ่งใน "อาชญากรรมที่นองเลือดที่สุด" ที่เคยเกิดขึ้นในแคว้น
เอ็ดเวิร์ด ฮีลีย์

| เอ็ดเวิร์ด ฮีลีย์ |
| --- | --- |
สัญชาติ:  อังกฤษ
อาชีพ: สถาปนิก

ผลงานสำคัญ: วังเทวะเวสม์   บ้านมนังคศิลา   สยามสมาคมในพระบรมราชูปถัมภ์
 
เอ็ดเวิร์ด ฮีลีย์ (อังกฤษ: Edward Healey) สถาปนิกชาวอังกฤษที่ทำงานส่วนใหญ่ใน สยาม/ไทย ระหว่างช่วงครึ่งแรกของ คริสต์ศตวรรษที่ 20 เขาจบการศึกษาจาก ราชวิทยาลัยศิลปะ ในลอนดอนเมื่อปี พ.ศ. 2450 ก่อนเดินทางมายังสยามเพื่อเป็นอาจารย์ใหญ่ของ โรงเรียนเพาะช่าง ระหว่างปี พ.ศ. 2453 ถึง 2455 เขารับงานก่อสร้างส่วนตัวด้วยจนเป็นที่รู้จักในฐานะ สถาปนิกชาวสยามออกแบบอาคารสถาปัตยกรรมไทยประยุกต์ ตามพระราชประสงค์ของพระบาทสมเด็จพระมงกุฎเกล้าเจ้าอยู่หัว ดังเห็นได้จากที่พระองค์ทรงโปรดเกล้าฯ ให้เอ็ดเวิร์ด ฮีลีย์และคาร์ล เดอริง ให้ออกแบบโรงเรียนข้าราชการพลเรือน (จุฬาลงกรณ์มหาวิทยาลัย) โดยเดินทางไปดูงานสถาปัตยกรรมที่สุโขทัย
ผลงานการออกแบบอาคารของเอ็ดเวิร์ด ฮีลีย์ อาทิ วังเทวะเวสม์ ตึกบัญชาการ จุฬาลงกรณ์มหาวิทยาลัย บ้านมนังคศิลา และอาคารหลักของ สยามสมาคมในพระบรมราชูปถัมภ์
กระทั่งวันที่ 2 มกราคม พ.ศ. 2458 พระบาทสมเด็จพระมงกุฎเกล้าเจ้าอยู่หัว ได้พระราชทาน เหรียญดุษฎีมาลา เข็มศิลปวิทยาแก่นาย เอ็ดเวิร์ด ฮีลีย์
เครื่องราชอิสริยาภรณ์

พ.ศ. ๒๔๕๘ –  เหรียญดุษฎีมาลา เข็มศิลปวิทยา (ร.ด.ม.(ศ))
เหตุโจมตีด้วยขีปนาวุธในวินนึตเซีย เดือนกรกฎาคม พ.ศ. 2565

| เหตุโจมตีด้วยขีปนาวุธในวินนึตเซีย เดือนกรกฎาคม พ> ศ. 2565 |
| --- | --- |
เป็นส่วนหนึ่งของ เหตุโจมตีในวินนึตเซีย พ.ศ. 2565

สถานที่: วินนึตเซีย ยูเครน
พิกัด: 49°14′23″N 28°29′32″E﻿ / ﻿49.23962°N 28.49210°E﻿ / 49.23962; 28.49210
วันที่: 14 กรกฎาคม พ.ศ. 2565  ประมาณ 10:40 น.
ประเภท: การโจมตีด้วยขีปนาวุธจากเรือดำน้ำในทะเลดำ
อาวุธ: ขีปนาวุธร่อนคาลิบร์
ตาย: อย่างน้อย 23 คน
เจ็บ: 117 คน
ผู้ก่อเหตุ: กองทัพรัสเซีย
   th  th 
ในวันที่ 14 กรกฎาคม พ.ศ. 2565 กองทัพรัสเซียได้ยิงขีปนาวุธโจมตีเมืองวินนึตเซียในแคว้นวินนึตเซีย ทางตอนกลางค่อนไปทางตะวันตกของประเทศยูเครน ทำให้มีผู้เสียชีวิตอย่างน้อย 23 คน (รวมถึงเด็ก 3 คน) และบาดเจ็บอย่างน้อย 100 คน เหตุโจมตีครั้งนี้ได้รับการระบุว่าเป็นอาชญากรรมสงครามโดยเจ้าหน้าที่จากหลายประเทศ
การโจมตี

เด็กหญิงอายุ 4 ขวบที่เสียชีวิตจากเหตุโจมตี
ในวันที่ 14 กรกฎาคม พ.ศ. 2565 เวลาประมาณ 10:10 น. สัญญาณเตือนการโจมตีทางอากาศดังขึ้นในเมืองวินนึตเซีย จากนั้นเมื่อเวลาประมาณ 10:42 น. ชาวบ้านรายงานว่าเกิดเหตุระเบิดขึ้นสามครั้งในเมือง ก่อนหน้านั้น ชาวเมืองสังเกตเห็นขีปนาวุธบินเหนือเมืองแบร์ชัดและวินนึตเซีย ทางการยูเครนระบุว่ากองทัพรัสเซียได้ยิงขีปนาวุธร่อนคาลิบร์จำนวน 4 ลูกจากเรือดำน้ำลำหนึ่งในทะเลดำ ขีปนาวุธ 2 ลูกถูกยิงตก แต่อีก 2 ลูกตกใส่อาคารพลเรือนซึ่งรวมถึงศูนย์การแพทย์ สำนักงาน ร้านค้า และอาคารอยู่อาศัย เจ้าหน้าที่ท้องถิ่นชี้ว่าขีปนาวุธคาลิบร์มีความแม่นยำสูง แสดงให้เห็นว่ารัสเซียพุ่งเป้าไปที่พลเรือนอย่างจงใจ
เหตุโจมตีด้วยขีปนาวุธในปอกร็อวสก์

| เหตุโจมตีด้วยขีปนาวุธในปอกร็อวสก์ |
| --- | --- |
เป็นส่วนหนึ่งของ การรุกรานยูเครนโดยรัสเซีย
ไฟไหม้อาคารอยู่อาศัยหลังจากถูกโจมตี
th อาคารอยู่อาศัยที่ถูกรัสเซียยิงขีปนาวุธลูกแรกใส่  โรงแรมดรุฌบาซึ่งเป็นศูนย์กลางการระเบิดของขีปนาวุธลูกที่สอง
สถานที่: ปอกร็อวสก์ แคว้นดอแนตสก์ ยูเครน
พิกัด: 48°16′56.5″N 37°10′34.9″E﻿ / ﻿48.282361°N 37.176361°E﻿ / 48.282361; 37.176361
วันที่: 7 สิงหาคม พ.ศ. 2566  19:15 น. และ 19:52 น. (UTC+3)
เป้าหมาย: พลเรือนยูเครน
ประเภท: การโจมตีด้วยขีปนาวุธ
อาวุธ: ขีปนาวุธทิ้งตัวพิสัยใกล้อิสคันเดียร์
ตาย: 10 ราย
เจ็บ: 82 ราย
ผู้ก่อเหตุ: กองทัพรัสเซีย
เมื่อเวลาประมาณ 19:15 น. ของวันที่ 7 สิงหาคม พ.ศ. 2566 ระหว่างการรุกรานยูเครนโดยรัสเซีย กองทัพรัสเซียได้ยิงขีปนาวุธทิ้งตัวพิสัยใกล้อิสคันเดียร์ 2 ลูก ใส่เมืองปอกร็อวสก์ ประเทศยูเครน หลังการโจมตีครั้งแรก กองกำลังรัสเซียรอให้เจ้าหน้าที่กู้ภัยของยูเครนมาถึงที่เกิดเหตุเพื่อช่วยชีวิตผู้บาดเจ็บและค้นหาผู้รอดชีวิตใต้ซากปรักหักพัง จากนั้นเมื่อเวลาผ่านไป 40 นาทีจึงเปิดฉากโจมตีครั้งที่สองซึ่งทำให้มีเจ้าหน้าที่หน่วยฉุกเฉินเสียชีวิต 1 ราย และส่งผลให้มีผู้บาดเจ็บอีกจำนวนมากในที่เกิดเหตุ มีรายงานว่ามีผู้เสียชีวิต 10 ราย และบาดเจ็บ 82 รายจากการโจมตีทั้งสองครั้ง การค้นหาผู้รอดชีวิตเพิ่มเติมในเวลานั้นถูกยกเลิกเนื่องจากเกรงว่าจะมีการโจมตีเจ้าหน้าที่กู้ภัยอีก หลังจากนั้นไม่กี่วัน เศษซากปรักหักพังน้ำหนักรวม 122 ตันก็ถูกเคลื่อนย้ายออกจากพื้นที่ที่ถูกโจมตี
การโจมตีดังกล่าวสร้างความเสียหายให้กับอาคารหลายชั้นอย่างน้อย 12 หลัง ซึ่งรวมถึงอาคารอยู่อาศัย 5 ชั้น โรงแรม และสถานที่จัดเลี้ยง กระทรวงกลาโหมรัสเซียอ้างว่ากองกำลังของตนได้โจมตีฐานบัญชาการฐานหนึ่งของกองทัพยูเครน โดยเรียกชื่อเมืองปอกร็อวสก์ว่า "ครัสโนอาร์เมสค์" ซึ่งเป็นชื่อสมัยโซเวียตที่เลิกใช้แล้ว รัฐบาลยูเครนปฏิเสธข้ออ้างดังกล่าวและชี้ให้เห็นว่าการโจมตีครั้งนี้เกิดขึ้นโดยขาดความยั้งคิดและพุ่งเป้าไปยังพื้นที่พลเรือน ก่อนหน้านี้กองกำลังรัสเซียเคยใช้วิธีโจมตีซ้ำในระยะเวลาสั้น ๆ (double tap) เพื่อเพิ่มจำนวนผู้เสียชีวิตให้มากที่สุดมาแล้วในสงครามกลางเมืองซีเรีย
ระเบียงภาพ

สภาพอาคารอยู่อาศัย (ซ้าย) และโรงแรมดรุฌบา (ขวา) หลังเกิดเหตุโจมตี
อาคารอยู่อาศัยที่ตกเป็นเป้าของขีปนาวุธลูกแรก
โรงแรมดรุฌบาซึ่งตกเป็นเป้าของขีปนาวุธลูกที่สอง
การเคลื่อนย้ายเศษซากปรักหักพังออกจากพื้นที่
เอนรีโก กรัส

เอนรีโก กรัส (7 มีนาคม ค.ศ. 1919 – 5 มีนาคม ค.ศ. 1981) เป็นผู้กำกับภาพยนตร์ และนักเขียนบทชาวอิตาลี กำกับภาพยนตร์มากถึง 22 เรื่อง ตั้งแต่ปี ค.ศ. 1941 ถึง ค.ศ. 1961
ผลงาน

Pictura: An Adventure in Art (1951)
Lost Continent (1955)
แหล่งข้อมูลอื่น

Enrico Gras ที่อินเทอร์เน็ตมูวีเดตาเบส
เหตุยิงกันในสทราซบูร์ พ.ศ. 2561

| เหตุยิงกันในสทราซบูร์ ค> ศ. 2018 |
| --- | --- |
เป็นส่วนหนึ่งของ การก่อการร้ายอิสลามในยุโรป
ประตูทางเข้าตลาดคริสต์มาสในสทราซบูร์ ค.ศ. 2014
สทราซบูร์สทราซบูร์ (ฝรั่งเศส)
สถานที่: สทราซบูร์ ประเทศฝรั่งเศส
พิกัด: 48°34′54″N 7°45′03″E﻿ / ﻿48.58167°N 7.75083°E﻿ / 48.58167; 7.75083
วันที่: 11 ธันวาคม ค.ศ. 2018 (2018-12-11)  19:50 น.
ประเภท: การยิง
ตาย: 5 คน
เจ็บ: 11 คน (สาหัส 4 คน)
ในตอนเย็นของวันที่ 11 ธันวาคม ค.ศ. 2018 เกิดเหตุยิงผู้คนที่สทราซบูร์ ประเทศฝรั่งเศส โดยมีผู้ชายเปิดฉากยิงในตลาดคริสต์มาส (Christkindelsmärik) ของเมือง ก่อนที่จะหลบหนีโดยรถแท็กซี่ ผู้ถูกสงสัยว่ากระทำความผิดคือชรีฟ เชกัตต์ อายุ 29 ปี ที่อยู่ในรายการเฝ้าระวังความมั่นคงในฐานะกลุ่มมุสลิมหัวรุนแรงที่ต้องสงสัย เขาถูกฆ่าตายในการยิงกับตำรวจฝรั่งเศสในตอนเย็นของวันที่ 13 ธันวาคม จากการตามล่าอาชญากรรายสำคัญ
ผู้ที่ตกเป็นเหยื่อ

| สัญชาติ | เสียชีวิต | บาดเจ็บ | ทั้งหมด |
| --- | --- | --- | --- |
|  ฝรั่งเศส | 1 | 4 | 5 |
|  ไทย | 1 | 1 | 2 |

|  อัฟกานิสถาน | 1 | 0 | 1 |
|  อิตาลี | 1 | 0 | 1 |
|  โปแลนด์ | 1 | 0 | 1 |
| ไม่ปรากฏ | 0 | 6 | 6 |
| ทั้งหมด | 5 | 11 | 16 |
ห้าคนถูกฆ่าตาย สองคนเสียชีวิตในที่เกิดเหตุและอีกสามคนเสียชีวิตในโรงพยาบาล ขณะที่อีก 11 คนได้รับบาดเจ็บ โดยมีอาการสาหัสสี่คน เหยื่อผู้เคราะห์ร้ายได้รับการระบุว่าเป็นนักท่องเที่ยวที่อายุ 45 ปีจากประเทศไทยที่ไปเที่ยววันหยุดพักผ่อนกับภรรยา และชายจากสทราซบูร์ ในขณะที่เหยื่อคนที่สามเป็นคนที่มาจากประเทศอัฟกานิสถานผู้จากไปด้วยภาวะสมองตาย
ปฏิกิริยา

ฌ็อง-โคลท ยุงเคอร์ ประธานคณะกรรมาธิการยุโรป และซาวีเอ เบิทเทิล นายกรัฐมนตรีลักเซมเบิร์ก ได้แสดงปฏิกิริยาในวันเดียวกันบนทวิตเตอร์โดยแสดงความเสียใจ ยุงเคอร์กล่าวถึงสทราซบูร์ในฐานะ "เมืองสัญลักษณ์แห่งสันติภาพและประชาธิปไตยในยุโรป" และเบิทเทิลกล่าวถึงในฐานะ "สัญลักษณ์ของค่านิยมในยุโรป" ส่วนเทเรซา เมย์ นายกรัฐมนตรีอังกฤษ กล่าวว่าเธอ "รู้สึกสะเทือนใจกับทุกคนที่ได้รับผลกระทบรวมทั้งกับชาวฝรั่งเศส"
ดูเพิ่ม

เหตุโจมตีในเบอร์ลิน พ.ศ. 2559
เหตุโจมตีในนิส พ.ศ. 2559
เหตุโจมตีในปารีส เดือนพฤศจิกายน พ.ศ. 2558
เหตุโจมตีด้วยแอนแทรกซ์ พ.ศ. 2544

| เหตุโจมตีด้วยแอนแทรกซ์ พ> ศ. 2544 |
| --- | --- |
นักเทคนิคห้องปฏิบัติการถือจดหมายที่มีสปอร์แอนแทรกซ์ที่ส่งถึงสมาชิกวุฒิสภา
สถานที่:  วอชิงตัน ดี.ซี.  เวสต์ปาล์มบีช (รัฐฟลอริดา)  นครนิวยอร์ก  ออกซฟอร์ด (รัฐคอนเนทิคัต)  พรินซ์ตัน 
วันที่: 18 กันยายน ค.ศ. 2001 (2001-09-18) – 12 ตุลาคม ค.ศ. 2001 (2001-10-12)
เป้าหมาย: สมาชิกวุฒิสภาสหรัฐ บุคคลในแวดวงสื่อมวลชน
ประเภท: การก่อการร้ายชีวภาพ
อาวุธ: แบคทีเรียแอนแทรกซ์
ตาย: 5 ราย (บ็อบ สตีเฟนส์, ทอมัส มอร์ริส จูเนียร์, โจเซฟ เคอร์ซีน, เคธี เหงียน และออตตีลี ลันด์เกรน)
เจ็บ: 17 ราย
เหตุจูงใจ: ไม่ทราบ; อาจเป็นความผิดปกติทางจิตหรือความพยายามที่จะฟื้นฟูโครงการวัคซีนแอนแทรกซ์ที่ล้มเหลว
เหตุโจมตีด้วยแอนแทรกซ์ พ.ศ. 2544 ในสหรัฐอเมริกา หรือรู้จักกันในชื่อ อเมริแทรกซ์ (Amerithrax) จากชื่อคดีของสำนักงานสอบสวนกลางแห่งสหรัฐอเมริกา (FBI) เกิดขึ้นช่วงหลายสัปดาห์เริ่มตั้งแต่วันที่ 18 กันยายน พ.ศ. 2544 หนึ่งสัปดาห์หลังเหตุวินาศกรรม 11 กันยายน พ.ศ. 2544
จดหมายบรรจุสปอร์แอนแทรกซ์ ถูกส่งไปยังสำนักข่าวหลายสำนัก และสมาชิกวุฒิสภาสหรัฐพรรคเดโมแครตสองคน เป็นเหตุให้มีผู้เสียชีวิต 5 คน และอีก 17 คนได้รับเชื้อ ตามข้อมูลของ FBI การสอบสวนติดตามหาตัวผู้กระทำความผิดนั้นกลายมาเป็น "หนึ่งในการสอบสวนครั้งใหญ่ที่สุดและซับซ้อนที่สุดในประวัติศาสตร์การบังคับใช้กฎหมาย"
ประเด็นหลักในช่วงปีแรกของการสอบสวนคือ ผู้เชี่ยวชาญอาวุธชีวภาพชื่อ สตีเฟน แฮทฟิลล์ (Steven Hatfill) ซึ่งสุดท้ายแล้วพ้นจากข้อกล่าวหา ผู้ต้องสงสัยอีกคนหนึ่ง บรูซ เอ็ดเวิร์ดส อีวินส์ (Bruce Edwards Ivins) กลายมาเป็นจุดสนใจของการสอบสวนตั้งแต่วันที่ 4 เมษายน พ.ศ. 2548 อีวินส์เป็นนักวิทยาศาสตร์ผู้ทำงานที่ห้องปฏิบัติการป้องกันด้านชีวภาพ (biodefense) ของรัฐบาลที่ฟอร์ตเดทริก (Fort Detrick) ในเฟรเดอริก รัฐแมริแลนด์ วันที่ 11 เมษายน พ.ศ. 2550 อีวินส์ถูกกักให้อยู่ใต้การเฝ้าตรวจเป็นบางครั้ง และเอกสาร FBI ระบุว่า "บรูซ เอ็ดเวิร์ดส อีวินส์เป็นผู้ต้องสงสัยที่อ่อนไหวอย่างยิ่งในเหตุการโจมตีด้วยแอนแทรกซ์ พ.ศ. 2544" วันที่ 27 กรกฎาคม พ.ศ. 2551 อีวินส์ฆ่าตัวตายด้วยการทานพาราเซตามอลเกินขนาด
วันที่ 6 สิงหาคม พ.ศ. 2551 แม้จะไม่มีหลักฐานโดยตรงยืนยันการมีส่วนเกี่ยวข้องของอีวินส์ อัยการของรัฐประกาศให้เขาเป็นผู้กระทำผิดเพียงคนเดียวในอาชญากรรมนี้ สองวันให้หลัง สมาชิกวุฒิสภา ชาร์ลส แกรสลีย์ และสมาชิกสภาผู้แทนราษฎร รัช โฮลท์ เรียกร้องให้มีการไต่สวนกระทรวงยุติธรรมและการรับมือกับการสอบสวนของ FBI วันที่ 19 กุมภาพันธ์ พ.ศ. 2553 FBI ปิดการสอบสวนอย่างเป็นทางการ
บทวิจารณ์วิธีทางวิทยาศาสตร์ซึ่งใช้ในการสอบสวนที่สถาบันวิทยาศาสตร์แห่งชาติ ซึ่งตีพิมพ์เมื่อเดือนกุมภาพันธ์ พ.ศ. 2554 ตั้งข้อสงสัยในการสรุปของรัฐบาลสหรัฐว่าอีวินส์เป็นผู้ก่อการ บทวิจารณ์พบว่า แม้ชนิดของแอนแทรกซ์ซึ่งใช้ในจดหมายจะระบุถูกต้องว่าเป็นแบคทีเรียสายพันธุ์เอมส์ (Ames strain) แต่ไม่พบหลักฐานทางวิทยาศาสตร์เพียงพอสำหรับการยืนยันของ FBI ที่ว่ามันมีแหล่งกำเนิดจากห้องปฏิบัติการของอีวินส์ FBI โต้โดยชี้ว่าผู้จัดทำบทวิจารณ์ยืนยันว่า ไม่มีความเป็นไปได้ที่จะบรรลุข้อสรุปแน่ชัดตามหลักวิทยาศาสตร์เพียงอย่างเดียว และว่า ปัจจัยหลายอย่างประกอบกันทำให้ FBI สรุปว่าอีวินส์เป็นผู้ก่อการ บางข้อมูลเกี่ยวกับคดีที่เกี่ยวข้องกับปัญหาทางจิตของอีวินส์ยังคง "ถูกผนึก" รัฐบาลสหรัฐยุติคดีความที่ยื่นฟ้องโดยภรรยาม่ายของเหยื่อ บ็อบ สตีเฟนส์ โดยจ่ายค่าชดเชย 2.5 ล้านเหรียญสหรัฐ โดยไม่มีการรับผิด ตามแถลงการณ์ในข้อตกลง การยุติคดีมีวัตถุประสงค์เพื่อ "หลีกเลี่ยงค่าใช้จ่ายและความเสี่ยงของการฟ้องร้องต่อไป"
แหล่งข้อมูลอื่น

FBI's official 'Amerithrax' page เก็บถาวร 2009-07-09 ที่ เวย์แบ็กแมชชีน
เผด็จศึก พิษณุราชันย์

| เผด็จศึก พิษณุราชันย์ |
| --- | --- |
เกิด: คำเสร็จ เทพจั้ง 12 ตุลาคม พ.ศ. 2500 (66 ปี) อำเภอบ้านไผ่ จังหวัดขอนแก่น
ชื่ออื่น: นักมวยถ้วยพระราชทาน
สถิติ
ส่วนสูง: 1.7 m (5 ft 7 in)
 
เผด็จศึก พิษณุราชันย์ (เกิด 12 ตุลาคม 2500) เป็นอดีตยอดมวยไทยที่โด่งดังในช่วงปลายทศวรรษที่ 2510 ถึงกลางทศวรรษที่ 2520 เขาเป็นนักมวยไทยยอดเยี่ยมแห่งปีเมื่อปี 2522
ประวัติและอาชีพ

เผด็จศึกมีชื่อจริงว่า คำเสร็จ เทพจั้ง เริ่มฝึกมวยไทยเมื่ออายุ 14 ปี เขาชกประมาณ 40 ไฟต์ในจังหวัดต่างๆ โดยเอาชนะแชมป์ในอนาคต เช่น ลมอีสาน ส.ธนิกุล, น่านฟ้า สีหราชเดโช และนกหวีด เดวี่ ในปี 2517 เขาย้ายมากรุงเทพฯ และเข้ามาสังกัดค่ายพิษณุราชันย์
เผด็จศึกเป็นนักมวยที่ดีที่สุดคนหนึ่งในช่วงต้นทศวรรษที่ 2520 โดยเอาชนะเสมอสิงห์ เทียนหิรัญ, หนองคาย ส.ประภัสสร, สกัด พรทวี, วิชาญน้อย พรทวี, ณรงค์น้อย เกียรติบัณฑิต, ดีเซลน้อย ช.ธนะสุกาญจน์, โพธิ์ไทร สิทธิบุญเลิศ และจิตติ เมืองขอนแก่น
ในปี 2522 เขาได้รับเลือกให้เป็นนักมวยไทยยอดเยี่ยมแห่งปี เขาได้เข้ารับถ้วยพระราชทานจากพระหัตถ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร เผด็จศึกเป็นนักมวยที่สมบูรณ์แบบด้วยศอกอันแหลมคมและพลังหมัดอันหนักหน่วง ในช่วงจุดสูงสุดในอาชีพของเขา เขาได้รับค่าตัวสูงถึง 120,000 บาท
หลังจากแขวนนวมแล้ว เผด็จศึกก็เปิดร้านและเป็นเทรนเนอร์มวยไทยตามค่ายต่าง ๆ เขาเป็นอาจารย์ที่มหาวิทยาลัยกรุงเทพธนบุรี และสอนที่โรงเรียนนายร้อยตำรวจสามพราน ตั้งแต่ปี 2558